Райнер Мария Рилке
Есенен ден

Превод от немски: Николай Лилиев, 1979

chitanka.info

Господи, време е. Спусни криле

над слънчевия лик и ветровете

да литнат из просторното поле.

За плодовете сетни повели

по-южни още дни, та да узреят

и сладък сок във тежък грозд да влеят

на лятото последните стрели.

Бездомният дом няма да сгради,

самотният сам своят път ще мине,

ще броди из пустинните градини,

писма ще пише дълги и ще бди,

когато вън листата бавно гинат.

1902

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.